cyanic-selkie/wikianc huggingface dataset:
Πανελλήνιο πρωτάθλημα στίβου ανδρών 1970
Το 56ο Πανελλήνιο πρωτάθλημα στίβου ανδρών 1970 διεξήχθη από τις 25 ως τις 27 Σεπτεμβρίου 1970 στο Στάδιο Καραϊσκάκη, στον Πειραιά, μαζί με το αντίστοιχο Πανελλήνιο πρωτάθλημα στίβου γυναικών 1970. Πρωταθλητής αναδείχθηκε και πάλι ο Παναθηναϊκός Α.Ο. για 16η συνεχόμενη χρονιά.
Χρονικό
Στους αγώνες δήλωσαν συμμετοχή 560 αθλητές και 180 αθλήτριες από 56 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη στην κλασική διαδρομή αλλά χωριστά, στις 6 Απριλίου, ημερομηνία την οποία η "Επιτροπή Ολυμπιακών Αγώνων" είχε καθιερώσει ως ολυμπιακή ημέρα, εις ανάμνηση της ημερομηνίας έναρξης των Α΄ Ολυμπιακών Αγώνων το 1896. Αντίθετα το δέκαθλο διεξήχθη μαζί με τα υπόλοιπα αγωνίσματα. Τα αποτελέσματά τους υπολογίστηκαν στην ομαδική βαθμολογία. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με διαφορά 30 β. από τον δεύτερο Πανιώνιο αλλά με πολύ λιγότερους βαθμούς από τα προηγούμενα χρόνια.
Βαθμολογία
* Συνολικά 31 σωματεία πήραν τουλάχιστον 2β.
Αναφορές
Ανδρων Κατηγορία:Στίβος το 1970 Κατηγορία:Διοργανώσεις στίβου στον Πειραιά
Φρύνιχος ο Αράβιος
Ο Φρύνιχος ο Αράβιος (και Φρύνιχος ο Αττικιστής ή Φρύνιχος εκ Βιθυνίας) ήταν Βιθυνός αττικιστής που έζησε το 2ο αιώνα μ.Χ. και επηρεάστηκε βαθιά από τη Δεύτερη σοφιστική. Είναι συγγραφέας του Σοφιστικαί παρασκευαί σε 37 βιβλία, από τα οποία επιβιώνουν λιγοστά αποσπάσματα, μια επιτομή του Φώτιου και το Εκλογαί («Επιλεγμένοι Αττικισμοί»). Θεωρούσε υποδείγματα αττικισμού τον Πλάτωνα, τον Δημοσθένη και τον Αισχίνη, ενώ ήταν ενάντιος του Μενάνδρου και των ποιητών της Νέας Κωμωδίας.
Στη Βιβλιοθήκη του Φώτιου αναφέρονται 37 τόμοι της Σοφιστικής παρασκευής, αλλά το λεξικό Σούδα αναφέρει: «έγραψε 47 έργα και κάποιοι υποστηρίζουν 74».
Σε τμήμα έργου του που έχει διασωθεί αντιπαραβάλλει την «σωστή αττική φράση» με την καθομιλουμένη της εποχής του, η οποία κατά τη γνώμη του έχει εκτραπεί. Το έργο του έχει εξαιρετικό ενδιαφέρον για την ιστορία της ελληνικής γλώσσας, επειδή μαρτυρεί και τις αλλαγές που έγιναν σε αυτήν σε διάστημα μισής χιλιετίας, δηλαδή από τον 4ο π.Χ. αιώνα μέχρι τις μέρες του Φρυνίχου:
Ευχαριστείν ουδείς των δοκίμων είπεν, αλλά χάριν ειδέναι. Σκίμπους λέγε, αλλά μή κράββατος. Βελόνη και βελονοπώλης αρχαία. Η δε ραφίς τί εστιν ουκ αν τις γνοίη. Φάγομαι βάρβαρον. Λέγε ουν έδομαι και κατέδομαι. Τούτο γαρ Αττικόν.(Εκλογαί 300) Εκτενώς μη λέγε αλλ' αντ' αυτού δαψιλώς λέγε.
Βασίλισσα, ουδείς των αρχαίων είπεν αλλά βασίλεια ή βασιλίς. (Ν. Ανδριώτη, Ιστορία της Ελληνικής Γλώσσας, Θεσσαλονίκη 1992)
Στο εξωτερικό από τις πρώτες εκδόσεις των έργων του είναι οι Εκλογές με πολύτιμες σημειώσεις και από τον C. A. Lobeck (1820) αλλά και τον W. G. Rutherford (1881), ενώ η Σοφιστική Προπαρασκευή εκδόθηκε επίσης με σπουδαίες σημειώσεις από τον Immanuel Bekker στο έργο του Anecdota graeca το 1814.
Για το έργο του έχουν επίσης εκδοθεί τα βιβλία Phrynichi sophistae praeparatio sophistica, Ioannes de Borries (1911), Die Ekloge des Phrynichos (Eitel Fischer) και Sammlung griechischer und lateinischer Grammatiken (1974), καθώς και το The sophist Aristocles and the grammarian Phrynichus (I. Avotins, 1978).
Κατηγορία:Σοφιστές
Un uomo (μυθιστόρημα)
Un uomo είναι ένα μυθιστόρημα γραμμένο από την Οριάνα Φαλάτσι. Δημοσιεύτηκε στην Ιταλία το 1979 και έχει ως κεντρικό θέμα τη σχέση της Οριάνα Φαλάτσι με τον Αλέκο Παναγούλη. Ψευδοβιογραφία του νεαρού Έλληνα, το βιβλίο είναι γραμμένο με τη μορφή μυθιστορήματος, με αναφορές στη φλογερή, περίπλοκη και θυελλώδη σχέση της συγγραφέως με τον Παναγούλη, ο θάνατος του οποίου η Φαλάτσι δεν μπόρεσε ποτέ να αποδεχθεί ως ατύχημα.
Το βιβλίο μεταφράστηκε στα Ελληνικά από την Τασούλα Καραϊσκάκη και εκδόθηκε στην Αθήνα το 1981.
Παραπομπές
Κατηγορία:Βιογραφίες
Ρεπουμπλικανικό Κόμμα του Βερμόντ
Τρέχοντες εκλεγμένοι αξιωματούχοι
Το Ρεπουμπλικανικό Κόμμα της πολιτείας του Βερμόντ ελέγχει δύο από τα έξι αιρετά πολιτειακά αξιώματα.
Εξωτερικοί σύνδεσμοι
Κατηγορία:Βερμόντ
Ιωάννης Δημητρακέλλης
Ο Ιωάννης Δημητρακέλλης (1735-1791), γνωστός και ως Οικονόμος από το αξίωμά του, υπήρξε κληρικός, ιερέας από τη Λέσβο στα παράλια της Μ.Ασίας και δημιουργός της πόλεως των Κυδωνιών (Αϊβαλί). Μετέτρεψε τον αφανή και άσημο οικισμό ψαράδων σε πόλη με έντονο εμπόριο τη δεκαετία του 1770, η ηγεσία του διήρκεσε 20 χρόνια και ανέδειξε την πόλη σε κέντρο του Μικρασιατικού Ελληνισμού.
Βιογραφία
Γεννήθηκε το 1735. Οι γονείς του Δημητράκης και Ρήγαινα είχαν καταγωγή από το χωριό Βασιλικά της Λέσβου.
Παραπομπές
__ΕΥΡΕΤΗΡΙΟ__
Κατηγορία:Έλληνες κληρικοί
Over the Limit
Το Over the Limit (ελλ.: πάνω από το όριο), είναι ετήσια διοργάνωση Pay Per View, η οποία διοργανώνεται και ανήκει, στην εταιρεία επαγγελματικής πάλης, WWE.
Ιστορία
Το συγκεκριμένο Pay Per View ξεκίνησε να διοργανώνεται από το 2010. Στην θέση του μέχρι το 2009 διοργανωνόταν το Judgment Day. Το PPV με την συγκεκριμένη ονομασία έγινε πρώτη φορά τον Οκτώβριο του 1998, με την προσθήκη του In Your House που συνόδευε όλα τα μικρότερα PPV του WWE. Έγινε ξανά μετά από δύο χρονιές, σαν σκέτο Judgment Day, τον Μάιο του 2000. Από τότε δεν άλλαξε μήνα διεξαγωγής και διοργανώθηκε άλλες εννέα φορές.
Over the Limit
Από το 2010 ξεκίνησε το Over the Limit, το οποίο σε σχέση με τα περισσότερα Pay Per Views του WWE δεν έχει κάποια ιδιαιτερότητα στους αγώνες του. Γίνονται αγώνες με τίτλο υπό διεκδίκηση και οδηγούνται οι κόντρες των εβδομαδιαίων επεισοδίων του Raw και του SmackDown.
Οι κύριοι αγώνες ανά χρονιά
Ένα αξιοσημείωτο χαρακτηριστικό είναι πως ο Τζον Σίνα έχει παλέψει στα κύρια ματς και των τριών διοργανώσεων Over the Limit
Παραπομπές
Κατηγορία:Επαγγελματική Πάλη
Καντόνι του Φριμπούρ
Το καντόνι του Φριμπούρ (canton de Fribourg, Kanton) βρίσκεται στην δυτική Ελβετία. Το καντόνι είναι δίγλωσσο, με τα δύο τρίτα των πολιτών να μιλούν γαλλικά και περίπου το ένα τρίτο γερμανικά. Και οι δύο είναι επίσημες γλώσσες στο καντόνι. Πήρε το όνομά του από την πρωτεύουσα του, το Φριμπούρ.
Ιστορία
Στις όχθες της λίμνης Νεσατέλ και της λίμνης Μορά έχουν βρεθεί σημαντικά ίχνη προϊστορικών οικισμών.
Το καντόνι του Φριμπούρ προσχώρησε στην Ελβετική Συνομοσπονδία το 1481. Η περιοχή αποτελείται από εκτάσεις που προσχώρησαν στην πρωτεύουσα Φριμπούρ. Η σημερινή του έκταση επιτεύχθηκε το 1803 όταν αποκτήθηκε το Μουρτέν (Μορά). Το καντόνι εντάχθηκε στην αυτονομία των καθολικών καντονιών το 1846 (Sonderbund). Το επόμενο έτος, τα στρατεύματά του παραδόθηκαν στον ομοσπονδιακό στρατό.
Διοίκηση
Την εκτελεστική εξουσία στο καντόνι ασκεί ο πρόεδρος του Κρατικού Συμβουλίου.Από την 1η Ιανουαρίου 2023 στο αξίωμα τελεί ο Ντιντιέ Καστελά.
Παραπομπές
Κατηγορία:Καντόνια της Ελβετίας Κατηγορία:Σελίδες με πηγές CS1 στα Γερμανικά (de)
ΦΚ Γκόσαου
Η ομάδα ιδρύθηκε το 1906, αλλά πέρασε 65 χρόνια στην αφάνεια. Το 1971 προβιβάστηκε για πρώτη φορά στη 1. Liga (τρίτη κατηγορία). Μεταξύ 1975 και 1978 προβιβάστηκε στο δεύτερο επίπεδο του ελβετικού πρωταθλήματος, αλλά στη συνέχεια υποβιβάστηκε στην 1. και έπειτα στη 2. Liga. To 1993 συμμετείχε ξανά στο δεύτερο επίπεδο, παραμένοντας και την επόμενη χρονιά. Έδρα της ομάδας είναι το Sportanlage Buechenwald, χωρητικότητας 3500 θέσεων.
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:Ιδρύσεις ποδοσφαιρικών ομάδων το 1906 Κατηγορία:ΦΚ Γκόσαου
Περλ Χάρμπορ
thumb|250px|Άποψη του Περλ Χάρμπορ, στο σημείο όπου έγινε η επίθεση του 1941. Το Περλ Χάρμπορ (Pearl Harbor) είναι κλειστός κόλπος ελλιμενισμού στο νησί Οάχου της Χαβάης των ΗΠΑ, δυτικά της Χονολουλού. Γύρω από τη λιμνοθάλασσα υπάρχει ναυτική βάση του Αμερικανικού Ναυτικού, η οποία ιδρύθηκε το 1899.
Το μέρος έγινε γνωστό από την Ιαπωνική επίθεση κατά του Αμερικανικού στόλου, ο οποίος βρισκόταν αγκυροβολημένος εκεί, στις 7 Δεκεμβρίου του 1941, η οποία οδήγησε στην ενεργή συμμετοχή των ΗΠΑ στο Β' Παγκόσμιο Πόλεμο.
Ιστορία
Το Περλ Χάρμπορ ήταν αρχικά ένα εκτεταμένο ρηχό ανάχωμα που ονομαζόταν "Wai Momi" (που σημαίνει, "Νερά της πέρλας") ή "Puʻuloa" (που σημαίνει "μακρύς λόφος") από τους Χαβανέζους. Η "Puʻuloa" θεωρήθηκε ως το σπίτι της θεάς του καρχαρία, "Kaʻahupahau", και του αδελφού της (ή γιου), "Kahi'uka", στους θρύλους της Χαβάης.
Παραπομπές
Κατηγορία:Χαβάη
Αξινίτης
μικρογραφία|Αξινίτης μικρογραφία|Αξινίτης από το Νταλνεγκόρσκ της Ρωσίας Αξινίτης ονομάζεται ομάδα ορυκτών με καφέ έως και ιώδεις-καφέ, ή καστανοκόκκινες αποχρώσεις, που αποτελείται από ασβέστιο αλουμινίου βοριο-πυριτικών αλάτων, (ασβέστιο, σίδηρος, μαγγάνιο) με χημικό τύπο 3Al2BO3Si4Ω12Ω. Ο αξινίτης είναι πυροηλεκτρικός και πιεζοηλεκτρικός.
Η ομάδα των αξινητών περιλαμβάνει:
Μερικές φορές χρησιμοποιείται ως πολύτιμος λίθος.
Παραπομπές
Κατηγορία:Πολύτιμοι λίθοι Κατηγορία:Ορυκτά του αργιλίου Κατηγορία:Ορυκτά του μαγγανίου Κατηγορία:Ορυκτά του σιδήρου Κατηγορία:Ορυκτά του ασβεστίου
Πάργαλης Ιμπραήμ Πασάς
Ο Πάργαλης Ιμπραήμ πασάς (Pargalı Damat İbrahim Paşa, 1493 - 15 Μαρτίου 1536) ήταν Μεγάλος Βεζίρης της Οθωμανικής Αυτοκρατορίας υπό τον Σουλτάνο Σουλεϊμάν τον Μεγαλοπρεπή. Ήταν σύζυγος της Μουσινέ Χατούν.
Βιογραφία
Ο Ιμπραήμ ήταν χριστιανός ελληνικής καταγωγής, γιος ενός Έλληνα ναυτικού από την Πάργα, που τον 16ο αιώνα τελούσε υπό την κυριαρχία της Βενετίας. Το πραγματικό του όνομα ηταν Θεόφιλος. Γεννήθηκε το 1493 –αν και ο ίδιος ο Ιμπραήμ είπε στον πρεσβευτή Ζάρα το 1532 ότι γεννήθηκε το 1494 την ίδια εβδομάδα με τον Σουλεϊμάν– και σε παιδική ηλικία αιχμαλωτίστηκε από Τούρκους κουρσάρους. Απ’ ό,τι φαίνεται, αρχικά πουλήθηκε σε μια χήρα στη Μαγνησία της Μικράς Ασίας, η οποία τον φρόντιζε και του παρείχε μια ολοκληρωμένη παιδεία. Έμαθε μάλιστα να παίζει πολύ καλά ένα μουσικό όργανο αντίστοιχο με το σημερινό βιολί. Διάβαζε περσικά, τουρκικά, ελληνικά και ιταλικά. Είχε ιδιαίτερο ενδιαφέρον στο διάβασμα κυρίως γεωγραφίας και ιστορίας, ειδικά σχετικά με τον Μέγα Αλέξανδρο και τον Αννίβα.
Υπάρχουν δύο εκδοχές σχετικά με το πώς κατέληξε ο Ιμπραήμ στην υπηρεσία του Σουλεϊμάν. Σύμφωνα με την πρώτη ο πρίγκιπας Σουλεϊμάν, γιος του σουλτάνου Σελίμ Α΄, γνώρισε τον Ιμπραήμ σε μία από τις εκστρατείες του στη Μικρά Ασία και γοητεύτηκε από τη χάρη του και τις επιδόσεις του στη μουσική. Σύμφωνα με τη δεύτερη εκδοχή ο Ιμπραήμ κατέληξε στην Κωνσταντινούπολη και εκεί πουλήθηκε στον πρίγκιπα Σουλεϊμάν. Πάντως το γεγονός ότι, με τον ένα ή τον άλλο τρόπο, ο Ιμπραήμ κατέληξε ιδιοκτησία του Σουλεϊμάν είναι αδιαφιλονίκητο.
Ο Ιμπραήμ τοποθετήθηκε ως υπηρέτης στα ιδιαίτερα διαμερίσματα του διαδόχου Σουλεϊμάν. Σαν ευνοούμενος του διαδόχου κοιμόταν και γευμάτιζε στα ίδια με αυτόν διαμερίσματα. Ο συγγραφέας Bragadino αναφέρει ότι όταν οι δύο δεν ήταν μαζί έγραφαν ο ένας στον άλλο σημειώματα που τα έστελναν με μουγγούς υπηρέτες (τέτοιοι υπήρχαν πάντοτε στα παλάτια). Ο Pietro Zen αναφέρει ότι ο Ιμπραήμ και ο Σουλεϊμάν έκαναν μαζί βαρκάδα σε μια μικρή βάρκα με έναν μόνο κωπηλάτη καθώς και περιπάτους στους κήπους. Επίσης ότι ήταν αχώριστοι και ότι η φιλία τους συνεχίστηκε και όταν ο Σουλεϊμάν έγινε σουλτάνος.
Η πολύ στενή σχέση μεταξύ Ιμπραήμ και Σουλεϊμάν σκανδάλιζε τους Οθωμανούς και οι Τούρκοι συγγραφείς δεν την αναφέρουν καθόλου. Θεωρούσαν ανάρμοστο για τον σουλτάνο να δείχνει ιδιαίτερη εύνοια προς έναν σκλάβο. Σ' αυτή την εύνοια οφείλεται και η ταχύτατη άνοδος του Ιμπραήμ στην ιεραρχία. Υπάρχουν μαρτυρίες δυτικών συγγραφέων ότι ο Ιμπραήμ ήταν ευνούχος, βασιζόμενες στο ότι αυτός πριν γίνει βεζύρης είχε το αξίωμα του "Χασ-οντά-μπαση" στο χαρέμι, αξίωμα που ανετίθετο σε ευνούχους. Ο ιστορικός H. Donaldson Jenkins πιστεύει ότι μάλλον αυτό ευσταθεί, παρ' ότι στη ζωή του Ιμπραήμ περιλαμβάνονται στοιχεία που ήταν ασυμβίβαστα με τη θέση του ευνούχου, όπως π.χ. το να εξέρχεται απ' το σαράι και να περιφέρεται στην πόλη, η προαγωγή του στο αξίωμα του βεζύρη και ο γάμος του με την αδελφή του σουλτάνου. Στην ιστορία αναφέρονται και άλλοι ευνούχοι που ανήλθαν σε υψηλά αξιώματα της Οθωμ. Αυτοκρατορίας και έκαναν γάμους σκοπιμότητας.
Η ιστορία έχει ως εξής: «Η ραγδαία ανέλιξη του Ιμπραήμ είχε αρχίσει να του προκαλεί ανησυχία. Τα σκαμπανεβάσματα που επιφύλασσε η μοίρα σε πολλούς ισχυρούς άντρες της οθωμανικής Αυλής τον έκαναν να συνειδητοποιήσει τον μεγάλο κίνδυνο που διέτρεχαν όλοι όσοι απολάμβαναν τα μεγαλεία της Αυλής και λειτούργησε σαν χαλινάρι στις επιθυμίες του. Εκλιπαρούσε τον Σουλεϊμάν να μην τον προωθήσει σε πολύ υψηλά αξιώματα γιατί τότε η πτώση του θα ήταν μοιραία. Του εξήγησε ότι μια περιορισμένη ευημερία θα ήταν πιο ασφαλής από τα μεγαλεία, ότι θα ήταν αρκετή ανταμοιβή για τις υπηρεσίες του να έχει απλώς όσα χρειάζεται για να ζήσει με ηρεμία και άνεση. Ο Σουλεϊμάν εκτίμησε την ταπεινότητά του, αλλά έχοντας κατά νου να τον ανεβάσει στα υψηλότερα αξιώματα της Οθωμανικής Αυτοκρατορίας, ορκίστηκε ότι δεν θα επέτρεπε ποτέ στη διάρκεια της βασιλείας του να καταδικαστεί ο Ιμπραήμ σε θάνατο, ό,τι κι αν συνέβαινε στην Αυλή του». «Αλλά», ηθικολογεί ο Μποντιέ, «η ανθρώπινη και ευμετάβλητη φύση των βασιλέων από τη μια και η υπεροψία και αγνωμοσύνη των ευνοούμενων από την άλλη θα κάνουν τον Σουλεϊμάν να αθετήσει την υπόσχεσή του και τον Ιμπραήμ να χάσει την πίστη και την αφοσίωσή του.Έτσι ο Ιμπραήμ Πασάς εκτελέστηκε στο δωμάτιο του την νύχτα της 13-14 Μαρτίου 1536 κατόπιν εντολής του Σουλτάνου.
Βιβλιογραφία
Κατηγορία:Μεγάλοι Βεζίρηδες Κατηγορία:Οθωμανοί ελληνικής καταγωγής Κατηγορία:Σουλεϊμάν Α΄ ο Μεγαλοπρεπής
The Simpsons: Η Ταινία
The Simpsons: Η Ταινία (αγγλικά: The Simpsons Movie) είναι αμερικανική κωμωδία κινουμένων σχεδίων με υπολογιστή παραγωγής 2007
Εξωτερικοί σύνδεσμοι
Κατηγορία:The Simpsons Κατηγορία:Αμερικανικές ταινίες Κατηγορία:Ταινίες του 2007 Κατηγορία:Ταινίες κινουμένων σχεδίων της 20th Century Fox‎ Κατηγορία:Ταινίες παραγωγής 20th Century Fox Κατηγορία:Βρετανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Ταινίες κινουμένων σχεδίων Κατηγορία:Ταινίες κινουμένων σχεδίων του 2007
Γιώργος Βαλεριάνος
O Γιώργος Βαλεριάνος (13 Φεβρουαρίου 1992, Πειραιάς) είναι Έλληνας επαγγελματίας ποδοσφαιριστής, ο οποίος αγωνιζόταν ως αριστερός πλάγιος αμυντικός για τον Ιωνικό.
Σταδιοδρομία σε συλλόγους
Άρχισε να παίζει ποδόσφαιρο στις ακαδημίες του Ολυμπιακού. Ήταν ένας πολύ ταλαντούχος παίκτης και ένας από τους καλύτερους νέους παίκτες που έπαιξε στους Νέους του Ολυμπιακού. Είχε 44 συμμετοχές με την ομάδα νέων, σημειώνοντας 4 γκολ. Συμπεριλήφθηκε για πρώτη φορά στην πρώτη ομάδα του Ολυμπιακού σε έναν αγώνα πρωταθλήματος εναντίον του Πανθρακικού στις 11 Απριλίου 2010, όπου εμφανίστηκε ως αλλαγή στο δεύτερο ημίχρονο.
Στις 22 Ιουλίου 2014, υπέγραψε στον Ηρακλή της Φούτμπολ Λιγκ. Έκανε το ντεμπούτο του για το σύλλογο σε έναν αγώνα Κυπέλλου εναντίον της Λαμίας.
Στις 12 Αυγούστου 2015, υπέγραψε συμβόλαιο με τον Απόλλωνα Σμύρνης. Στις 29 Ιανουαρίου 2016, λύθηκε το συμβόλαιό του με το σύλλογο.
Την 1η Ιουλίου 2019, υπέγραψε τριετές συμβόλαιο με την κυπριακή Πάφο και δόθηκε δανεικός στη Ρίγα.
Στις 24 Οκτωβρίου 2021, ο [Ιωνικός Νίκαιας (ποδόσφαιρο)|Ιωνικό] ανακοίνωσε επίσημα τη λύση του συμβολαίου του.
Διεθνής σταδιοδρομία
Έχει αγωνιστεί με την Εθνική Νέων Ελλάδας (7 συμμετοχές).
Στις 14 Μαρτίου 2019, κλήθηκε για πρώτη φορά στην Εθνική Ελλάδας, για τους προκριματικούς αγώνες του Ευρωπαϊκού Πρωταθλήματος 2020, εναντίον του Λιχτενστάιν και της Βοσνίας και Ερζεγοβίνης. Έκανε το ντεμπούτο του στις 30 Μαΐου 2019, σε μία εκτός έδρας φιλική ήττα με 2-1 εναντίον της Τουρκίας.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Θρασύβουλου Φυλής Κατηγορία:Ποδοσφαιριστές Α.Ο. Γλυφάδας Κατηγορία:Ποδοσφαιριστές ΟΦΗ Κατηγορία:Ποδοσφαιριστές Α.Ο. Καβάλα Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Α.Ο. Πλατανιά Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Πάφου FC Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Έλληνες ποδοσφαιριστές στο εξωτερικό
Τζόρνταν Κάλαχαν
Ο Τζόρνταν Αλεξάντερ Κάλαχαν (Jordan Alexander Callahan, γενν. 21 Οκτωβρίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ιωνικό Νίκαιας.
Κολεγιακή σταδιοδρομία
Ο Κάλαχαν έπαιξε κολεγιακή καλαθοσφαίριση στο Πανεπιστήμιο Τουλέιν. Αποφοίτησε από το πανεπιστήμιο ως κορυφαίος όλων των εποχών στα εύστοχα τρίποντα. Σε 120 αγώνες, σημείωσε 1.269 πόντους και είχε 304 ασίστ.
Επαγγελματική σταδιοδρομία
Το 2013, υπέγραψε με την πολωνική Κοτβίτσα Κολόμπζεγκ.
Το 2014, αγωνίστηκε στην πολωνική Άνβιλ Βλοτσλάβεκ και στη βελγική Άντβερπ Τζάιαντς.
Τον Ιούλιο του 2015, ο Κάλαχαν υπέγραψε με την Κράιλσχαϊμ Μέρλινς στο Πρωτάθλημα Γερμανίας. Τη σεζόν 2015-16, είχε κατά μέσο όρο 11,4 πόντους και 4,4 ασίστ ανά αγώνα με την ομάδα.
Τη σεζόν 2016-17, αγωνίστηκε στη Ρόσα Ράντομ στο Πρωτάθλημα Πολωνίας.
Στις 21 Φεβρουαρίου 2017, ο Κάλαχαν υπέγραψε με τη ρωσική Πάρμα της VTB Λίγκα. Έπαιξε σε 8 αγώνες με την Πάρμα, με μέσο όρο 5,6 πόντους και 2,6 ασίστ ανά αγώνα.
Στις 10 Ιανουαρίου 2018, ο Κάλαχαν υπέγραψε με τη βουλγαρική Μπάλκαν Μπότεβγκραντ.
Στις 19 Ιουλίου 2018, υπέγραψε μονοετές συμβόλαιο με την ολλανδική Ντόναρ. Το Νοέμβριο του 2018, η Ντόναρ αποδέσμευσε τον Κάλαχαν.
Στις 2 Δεκεμβρίου 2018, ο Κάλαχαν υπέγραψε με το Περιστέρι στην Α1 Εθνική.
Στις 24 Δεκεμβρίου 2019, μετά από ένα μικρό πέρασμα στη Βουλγαρία, ο Κάλαχαν επέστρεψε στην Ελλάδα για τον Ιωνικό Νίκαιας.
Προσωπική ζωή
Στις 25 Ιουλίου του 2016, ο Κάλαχαν είχε μία φιλονικία με τον πρώην παίκτη των Ουάσιγκτον Ουίζαρντς, Γκλεν Ράις Τζ., σε χώρο στάθμευσης ενός καταστήματος Kroger, όπου είχαν φτάσει μαζί με το αυτοκίνητο του Ράις. Ο Κάλαχαν έσπασε το σαγόνι του και έχασε ένα δόντι. Ο Ράις Τζ. το έσκασε από την περιοχή με τα πόδια με δύο τσάντες από το αυτοκίνητό του, αλλά συνελήφθη αργότερα εκείνη την ημέρα. Οι δύο τσάντες, που περιείχαν ένα όπλο επίθεσης AK-47 και ένα ειδικό όπλο Taurus .38, βρέθηκαν κρυμμένες κάτω από κοντινή στοίβα φύλλων.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές ΣΚΚ Κοτφίτσα Κοουόμπζεγκ Κατηγορία:Καλαθοσφαιριστές πολωνικών συλλόγων Κατηγορία:Καλαθοσφαιριστές ΚΚ Βλοτσλάβεκ Κατηγορία:Καλαθοσφαιριστές Άντβερπ Τζάιαντς Κατηγορία:Καλαθοσφαιριστές βελγικών συλλόγων Κατηγορία:Καλαθοσφαιριστές Κράιλσχαϊμ Μέρλινς Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Ρόσα Ράντομ Κατηγορία:Καλαθοσφαιριστές Πάρμα Μπάσκετ Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές καταριανών συλλόγων Κατηγορία:Καλαθοσφαιριστές ΜΚ Μπάλκαν Μπότεβγκραντ Κατηγορία:Καλαθοσφαιριστές βουλγαρικών συλλόγων Κατηγορία:Καλαθοσφαιριστές Ντόναρ Χρόνινγκεν Κατηγορία:Καλαθοσφαιριστές ολλανδικών συλλόγων Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Ιωνικού Νίκαιας
Γιάννης Σκοπελίτης
Ο Γιάννης Σκοπελίτης (γενν. 2 Μαΐου 1978) είναι Έλληνας ποδοσφαιριστής. Διετέλεσε αρχηγός της ομάδας του Α.Ο. Αιγάλεω (προερχόμενος από τους ερασιτέχνες του Απόλλωνα Αθηνών) με τα χρώματα της οποίας αγωνίστηκε από το 1997 έως και το καλοκαίρι του 2007. Διακρίνεται για το παθιασμένο του παιχνίδι και τις ηγετικές του ικανότητες αγωνιζόμενος στη θέση του ανασταλτικού μέσου.
Ξεκίνησε από το πρωτάθλημα της Γ' Εθνικής και έφθασε να αγωνισθεί έως και το κύπελλο UEFA. Είναι ο πρώτος ποδοσφαιριστής στην ιστορία του συλλόγου που πήρε μετεγγραφή για το εξωτερικό και συγκεκριμένα την Αγγλική Πόρτσμουθ, με τη φανέλα της οποίας συμμετείχε στο πρωτάθλημα της Premier League από τον Ιανουάριο του 2005 έως τον Ιανουάριο του 2006.
Στη συνέχεια επέστρεψε στο Αιγάλεω και από το φθινόπωρο του 2007 ο Σκοπελίτης αγωνίσθηκε στο κυπριακό πρωτάθλημα, με τα χρώματα του συλλόγου της Ανόρθωσης.
Τον Ιανουάριο του 2008 υπέγραψε στον Ατρόμητο Αθηνών αλλά ύστερα από τον υποβιβασμό της ομάδας γύρισε και επανεντάχθηκε στο δυναμικό του κυπριακού σωματείου, με τη φανέλα του οποίου κέρδισε το δικαίωμα να λάβει μέρος στη φάση των ομίλων του Τσάμπιονς Λιγκ 2008-09. Σε ηλικία 39 ετών ο ποδοσφαιριστής υπέγραψε ξανά στο Αιγάλεω για να το ενισχύσει στο πρωτάθλημα της ερασιτεχνικής Γ΄ Εθνικής.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Ανόρθωσης Κατηγορία:Αμυντικοί ποδοσφαιριστές Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πόρτσμουθ ΦΚ Κατηγορία:Ποδοσφαιριστές Βίσλα Κρακοβίας Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Α΄ κατηγορίας Κύπρου Κατηγορία:Έλληνες ποδοσφαιριστές στο εξωτερικό
Εθνική Οργάνωση Νεολαίας
Η Εθνική Οργάνωσις Νεολαίας (ΕΟΝ ή Ε.Ο.Ν.) ήταν κυβερνητική εθνικιστική οργάνωση νέων που ιδρύθηκε από το καθεστώς του Ιωάννη Μεταξά το 1936 και διαλύθηκε τον Απρίλιο του 1941, τρεις μήνες μετά το θάνατό του, με την κατάρρευση του μετώπου από τη γερμανική εισβολή.
Σκοπός της οργάνωσης αναφέρεται: για την «επωφελή διάθεσιν του ελευθέρου από της εργασίας χρόνου των νέων, προς προαγωγήν της σωματικής και ψυχικής καταστάσεως αυτών, ανάπτυξιν του εθνικού φρονήματος και της πίστεως προς την θρησκείαν, δημιουργίαν πνεύματος συνεργασίας και κοινωνικής αλληλεγγύης...».
Ο Ιωάννης Μεταξάς είχε σαν σκοπό του μέσα από την οργάνωση αυτή να διαμορφώσει τους νέους σε εθνικιστές αλλά και υποστηρικτές του καθεστώτος.
Κατάταξη στην ΕΟΝ
Στις 21 Ιουνίου 1939 στην οργάνωση εντάχθηκαν υποχρεωτικά και οι πρόσκοποι. Στην περίοδο 1939-1940 στην οργάνωση συμμετείχαν πολλοί νέοι ηλικίας 8 έως 25 ετών (αναφέρονται 15.000 μέλη στις αρχές Ιανουαρίου 1938, 750.000 το 1939, 1.250.000 το 1940). Η εγγραφή των νέων δεν ήταν υποχρεωτική, αλλά γινόταν με επιτυχία συστηματική προσπάθεια με διάφορα μέσα να ενταχθεί στην οργάνωση το μεγαλύτερο τμήμα των νέων. Όπως αναφερόταν στον εσωτερικό κανονισμό: «Η εγγραφή ολοκλήρου της ελληνικής νεολαίας εις την Ε.Ο.Ν. αποτελεί καθήκον όλων». Η ένταση της προσπάθειας φαίνεται από το ότι 65 χρόνια αργότερα, αναφέρεται σε μεγάλη εφημερίδα του Αθηναϊκού Τύπου ότι «επιβλήθηκε η υποχρεωτική συμμετοχή στις εκδηλώσεις και στις οργανώσεις του καθεστώτος, ιδιαίτερα της νεολαίας με την ΕΟΝ (Εθνική Οργάνωση Νεολαίας)», κάτι που τυπικά είναι λανθασμένο, δεδομένου ότι το καθεστώς αγωνιζόταν για να γίνει εθελοντικά η κατάταξη (υποχρεωτική απορρόφηση της οργάνωσης των προσκόπων, διάλυση άλλων οργανώσεων νέων, προσφορά πλεονεκτημάτων στα μέλη της ΕΟΝ), αλλά δείχνει ότι σε αρκετές περιπτώσεις η συμμετοχή των νέων στην ΕΟΝ ήταν αυτονόητη - σχεδόν υποχρεωτική. Αναφέρεται ότι «οι καθηγηταί των σχολείων διατάχθηκαν να οδηγήσουν στην ΕΟΝ τους νέους ομαδικά επίσης και τα σωματεία, υπαλληλικά, εργατικά κλπ. υποχρεώθηκαν να στείλουν στην οργάνωση τα παιδιά των μελών τους».
Οργάνωση και ιεραρχία
Η ιεραρχία της ΕΟΝ αποτελείται από τους εξής:
ή σύμφωνα με άλλη πηγή:
Οι νεολαίοι είχαν τους βαθμούς Σκαπανείς και Φαλαγγίτες. Οι νεότεροι (8-14 ετών) ονομαζόταν Σκαπανείς και Σκαπάνισσες και οι μεγαλύτεροι (14-25 ετών) Φαλαγγίτες και Φαλαγγίτισσες.
Η οργάνωση είχε στρατιωτικό χαρακτήρα και τα μέλη της φορούσαν χαρακτηριστικές στολές μπλε σκούρου χρώματος, χαιρετούσαν στρατιωτικά με την παλάμη ανοικτή και το χέρι προτεταμένο όπως και στο φασιστικό χαιρετισμό. Σύμφωνα με το Άρθρο 30 των Γενικών Διατάξεων του Κανονισμού Εσωτερικής Υπηρεσίας, «Ο χαιρετισμός αποδίδεται δια ζωηράς προτάσεως της δεξιάς χειρός τεταμένης με δακτύλους ηνωμένους και την παλάμην εις το ύψος του δεξιού οφθαλμού, κατά το πρότυπον του καθαρώς αρχαίου ελληνικού χαιρετισμού»
Μάκαλλα
Η Μάκαλλα ήταν αρχαία Ελληνική πόλη στην Καλαβρία, που σύμφωνα με τον Λυκόφρων, ήταν ο τόπος ανάπαυσης του Φιλοκτήτη, στον οποίο οι κάτοικοι έδωσαν θεία τιμητική διάκριση. Ο συγγραφέας (που πιστεύεται ότι είναι Ψευδοαριστοτέλης) ενός αρχαίου έργου εν ονόματι "Περὶ θαυμασίων ἀκουσμάτων", που αποδίδεται στον Αριστοτέλη, όπως λέει η παράδοση προσθέτει ότι ο ήρωας είχε καταθέσει εκεί στο ναό του Απόλλωνα το τόξο και τα βέλη του Ηρακλή, τα οποία όμως είχαν αφαιρεθεί από τους πολίτες του Κρότωνα. Μαθαίνουμε από αυτόν τον συγγραφέα ότι η Μάκαλλα ήταν κοντά στο έδαφος του Κρότωνα, περίπου 120 στάδια (δηλαδή 23,5 χλμ.) από την πόλη αυτή. Παρόλα αυτά η θέση του δεν μπορεί να διευκρινιστεί, ενώ αργότερα τα ίχνη της εξαφανίζονται με αποτέλεσμα να καταλήξει μια χαμένη πόλη έως και σήμερα.
Εθνική Οργάνωση Νεολαίας
Οργάνωση και ιεραρχία
Σαν επέτειος δημιουργίας της οργάνωσης είχε καθιερωθεί η 7η Νοεμβρίου 1937. Το πρώτο επίσημα αναγνωρισμένο τμήμα της ΕΟΝ ήταν οι 500 Φαλαγγίτες της Αθήνας που ορκίστηκαν στις 31 Δεκεμβρίου 1937.
Μάκαλλα
Παραπομπές
Κατηγορία:Μεγάλη Ελλάδα Κατηγορία:Χαμένες αρχαίες πόλεις Κατηγορία:Αποικίες της Μεγάλης Ελλάδας
Εθνική Οργάνωση Νεολαίας
Δραστηριότητες
Κάποιες από τις δραστηριότητες της ΕΟΝ ήταν η στρατιωτική εκπαίδευση, οι αθλητικές διοργανώσεις (γυμναστικές επιδείξεις), επιβλητικές παρελάσεις και γιορτές, αναδασώσεις, εκδρομές, κοινωνικό έργο. Στον πόλεμο του 40΄ συγκέντρωσε ήδη πρώτης ανάγκης για τους στρατιώτες και της οικογένειές τους στα μετόπισθεν αλλά και για τους τραυματίες που νοσηλεύονταν στα νοσοκομεία. Το περιοδικό της οργάνωσης ήταν «Η Νεολαία». Κυκλοφορούσε σε εβδομαδιαία βάση. Άρχισε την κυκλοφορία του τον Ιανουάριο του 1938 και το 1939 είχε φτάσει στα 70.000 αντίτυπα.
Σύμβολα της οργάνωσης - ύμνος
Σήμα της ΕΟΝ ήταν ένας διπλός μινωικός πέλεκυς που περιβαλλόταν από φύλλα δάφνης (την ίδια εποχή, αντίστοιχο σήμα της φασιστικής Ιταλίας ήταν ο αρχαίος Ρωμαϊκός πέλεκυς ανάμεσα σε δέσμες από τις οποίες -fasces- πήρε το όνομά του ο φασισμός). Σκήπτρο των Μινώων, έμβλημα του αιγαιατικού πολιτισμού, σύμβολο της αιωνιότητας της ελληνικής φυλής και έμβλημα τόσο της βασιλικής (επίγειας), όσο και της θρησκευτικής (θείας) εξουσίας. Πάνω από τον διπλό πέλεκυ υπήρχε ένα στέμμα, σύμβολο του βασιλιά. Το σήμα κοσμούσε και τη σημαία της οργάνωσης αλλά και σαν χάλκινο έμβλημα στο πηλήκιο της στολής που φορούσαν οι νέοι. Άλλο σύμβολο της Μεταξικής νεολαίας ήταν η ''Σπάρτη: η αρχαία πατρίδα της Ε.Ο.Ν. σύμβολο δράσης (σωματικής και πνευματικής), δόξας και μεγαλείου, σωστής αγωγής, κυριαρχίας επί του εαυτού και επί του εξωτερικού κόσμου, σεβασμού προς τους μεγαλύτερους, χαλύβδινης πειθαρχίας, εγκράτειας και αγάπης προς τη φύση. Η στολή συμβόλιζε την ένταξη στην οικογένεια της Ε.Ο.Ν. και την αναγνώριση του ανθρώπου-μάζα, μέρος του κοινωνικού συνόλου, καθώς και την πειθαρχία. Αντιπροσωπεία της Ε.Ο.Ν. θα την αποστείλει συμβολικά στην νεογέννητη βασιλική πριγκίπισσα. Ο ύμνος της ΕΟΝ, αναφερόταν στην πατρίδα, την ιστορία της, τον Κυβερνήτη (αναφερόμενος στον Μεταξά), στο Βασιλιά και παρότρυνε για μια νέα Ελλάδα.
Στην γλυκιά μας την Πατρίδα την τρανή κι ηρωική σ' είσαι πάντοτε η ελπίδα Νεολαία Ελληνική. Την ολόθερμη ψυχή σου εθνική φωτίζει αυγή κι ο Μεγάλος Κυβερνήτης πάντα εμπρός θα σ' οδηγεί. Εμπρός για μιαν Ελλάδα νέα, εμπρός, μ' ελληνική καρδιά, εμπρός, περήφανα, γενναία, ναι, της Ελλάδος τα παιδιά. Εμπρός, η δόξα η παληά μας να ξαναζήση είναι καιρός με τον μεγάλο Βασιληά μας, εμπρός, πάντοτε εμπρός!
''Στίχοι: Σ. Π. Μεταξά,''
''Μουσική: Αχ. Παπαδημητρίου''
Ρόλος της ΕΟΝ
Ο Ιωάννης Μεταξάς θεωρούσε ιδιαίτερα σημαντικό όπλο την ΕΟΝ για τη διαμόρφωση των νέων σε υποστηρικτές του καθεστώτος και για το λόγο αυτό την υποστήριξε ιδιαίτερα μέσα από συστηματικές ενέργειες και ισχυρή χρηματοδότηση. Μέσα από την ΕΟΝ, γινόταν συστηματική προσπάθεια διαπαιδαγώγησης και προπαγάνδας υπέρ του καθεστώτος, αν και η ίδια η ΕΟΝ επηρέασε τελικά το αποτέλεσμα της προπαγάνδας αυτής. Ένα μεγάλο μέρος της προπαγάνδας του καθεστώτος κατείχαν οι φωτογραφίες, κι όχι τυχαία, μια και «αιχμαλώτιζαν» την στιγμή μετατρέποντας την σε αιωνιότητα. Εμπνευσμένη από την αρχαία εικονογραφία δείχνει τις νέες αρετές των Ελλήνων και τον δρόμο προς τα "εμπρός". Αυτός ο « μεταξικός ρεαλισμός » μέσα από τις εφημερίδες, τα περιοδικά και τα κινηματογραφικά επίκαιρα εισχωρούσε σε πολλούς χώρους.
Ο Βασιλιάς Γεώργιος Β' θεωρούσε την ΕΟΝ όργανο του καθεστώτος και αρχικά είχε φέρει αρκετά προσκόμματα. Στις 9 Δεκεμβρίου 1938 ο Μεταξάς και τα ανάκτορα συμβιβάζονται και ο διάδοχος Παύλος γίνεται «Γενικός Αρχηγός» της ΕΟΝ και οι πριγκίπισσες Φρειδερίκη και Ειρήνη αναλαμβάνουν την «επίτιμον ανωτάτην διοίκησιν και την γενικήν επιθεώρησιν» των γυναικείων σχηματισμών της νεολαίας του Μεταξά. .
Ένα διαφορετικό αποτέλεσμα από την επιδιωκόμενη από το Μεταξά διαπαιδαγώγηση των νέων (υποστήριξη του καθεστώτος, εθνικισμός), ήταν ότι οι δραστηριότητες της οργάνωσης έφεραν σημαντικές, επαναστατικές αλλαγές στον παραδοσιακό τρόπο ζωής των νέων, οι οποίοι έβγαιναν από το σπίτι τους, μάθαιναν να ζουν σε παρέες, αγόρια και κορίτσια μαζί, να πηγαίνουν εκδρομές, να εργάζονται, να στήνουν θέατρο, να διασκεδάζουν σε χορούς ή σε «πάρτι» αντίθετα με τις μέχρι τότε παραδόσεις της εποχής.
Οργανώσεις νέων της εποχής
Οργανώσεις νέων που ιδρύθηκαν από δικτατορικά καθεστώτα της εποχής με σκοπό την ιδεολογική στήριξή τους ήταν οι:
Εξωτερικοί σύνδεσμοι
Κατηγορία:Καθεστώς της 4ης Αυγούστου Κατηγορία:Οργανώσεις νέων στην Ελλάδα Κατηγορία:Μεταξισμός Κατηγορία:Εθνικιστικές οργανώσεις
Αργαίος
Αργαίος είναι ένα ελληνικό ανδρικό όνομα, που συναντάται περισσότερο κατά την αρχαία εποχή. Γνωστά ιστορικά πρόσωπα με το όνομα αυτό είναι τα παρακάτω:
Μυθολογικό πρόσωπο με το όνομα αυτό είναι ο γιος του Τημένου.
Επίσης ο Αργαίος είναι γνωστά δύο βουνά:
Ακαριαίο χτύπημα
Περίληψη
Πρόκειται για την ιστορία μιας συμμορίας της περιοχής Άλτονα του Αμβούργου: ο Τούρκος Γκάμπριελ, ο Έλληνας Κώστας και ο Σέρβος Μπόμπι έχουν περάσει μαζί αρκετές επικίνδυνες καταστάσεις στο παρελθόν τους. Τα πράγματα αλλάζουν για τον Γκάμπριελ όταν βγαίνει από τη φυλακή, αποφασισμένος να αλλάξει την ζωή του και να ωριμάσει, πράγμα αρκετά δύσκολο έχοντας κοντά τους φίλους του: ο Κώστας συνεχίζει να συντηρείται με κλοπές ενώ ο Μπόμπι προσπαθεί να γίνει μέλος της μαφίας. Έτσι γνωρίζει τον Αλβανό νονό Μουχαμέρ (Ralph Herforth), ο οποίος ασχολείται με το παράνομο εμπόριο όπλων. Σύντομα ο Μπόμπι συνειδητοποιεί ότι η μαφία έχει τους δικούς της νόμους. Στη συνέχεια, διάφορα περιστατικά θέτουν σε αναπάντεχη δοκιμασία τη φιλία των τριών.
Εξωτερικοί σύνδεσμοι
Κατηγορία:Ταινίες του 1998 Κατηγορία:Γερμανικές ταινίες Κατηγορία:Γερμανικές δραματικές ταινίες Κατηγορία:Γερμανόφωνες ταινίες
Γιακιτόρι
Παρασκευή
Καθώς είναι σχεδιασμένα για ευκολία και φορητότητα, τα γιακιτόρι μαγειρεύονται συνήθως με μεθόδους βήμα προς βήμα. Παραδοσιακά, γινόταν χρησιμοποιώντας φορητές ψησταριές με κάρβουνο. Αυτή είναι η μέθοδος που χρησιμοποιείται συχνότερα από το γιατάι, ωστόσο, τα εστιατόρια μπορούν να χρησιμοποιούν σταθερές ψησταριές και, ανάλογα με την περίπτωση, κάρβουνο binchōtan υψηλότερης ποιότητας.
Στο σπίτι, χρησιμοποιούνται συσκευές γνωστές ως τακούτζο κόνρο (takujō konro, 卓上コンロ, "μικρή ψηστιέρα") ή γιακιτόρι-κι (焼き鳥器, "συσκευή γιακιτόρι"). Τα γιακιτόρι-κι είναι μικρές ηλεκτρικές συσκευές, που χρησιμοποιούν ένα θερμαντικό στοιχείο παρόμοιο με αυτό μιας ψηστιέρας ή τοστιέρας, για να μαγειρέψουν το φαγητό, που έχει τοποθετηθεί από πάνω. μικρογραφία| Αρκετά γιακιτόρι σε χώρους εστίασης τροφίμων μικρογραφία| Τα γιακιτόρι πωλούνται σε αθλητικούς αγώνες Για να διευκολύνεται το ομοιόμορφο μαγείρεμα, το κρέας κόβεται σε μικρά, περίπου ομοιόμορφα σχήματα και στη συνέχεια σουβλίζεται με κούσι. Μετά τα γιακιτόρι καρυκεύονται και μαγειρεύονται. Το ψήσιμο στα κάρβουνα είναι η προτιμώμενη μέθοδος μαγειρέματος, καθώς παράγει υψηλή θερμότητα και ισχυρές φλόγες ενώ εκπέμπει ελάχιστους έως καθόλου υδρατμούς. Αυτό επιτρέπει στα συστατικά να μαγειρεύονται γρήγορα ενώ προσδίδουν μια τραγανή υφή στο δέρμα. Αν και μπορούν να χρησιμοποιηθούν στο ψήσιμο υγραέριο και ηλεκτρική ενέργεια, δεν αναπτύσσουν τα ίδια αρώματα ή υφές με τα μαγειρεμένα με κάρβουνο γιακιτόρι.
Καρυκεύματα
Τα καρυκεύματα για το γιακιτόρι χωρίζονται κυρίως σε δύο τύπους: αλμυρά ή αλμυρά-γλυκά. Ο αλμυρός τύπος συνήθως χρησιμοποιεί απλό αλάτι ως κύριο καρύκευμά του. Για την αλμυρή-γλυκιά ποικιλία χρησιμοποιείται τάρε, μια ειδική σάλτσα, που αποτελείται από μίριν, σάκε, σάλτσα σόγιας και ζάχαρη. Άλλα κοινά μπαχαρικά περιλαμβάνουν πιπέρι καγιέν σε σκόνη, σιτσίμι, ιαπωνικό πιπέρι, μαύρο πιπέρι και γουασάμπι, ανάλογα με τα γούστα του καθενός.
Καταστήματα πώλησης
Τα γιακιτόρι-για (Yakitori-ya, 焼き鳥屋) είναι μικρά καταστήματα, που ειδικεύονται στα γιακιτόρι. Συνήθως έχουν τη μορφή ενός μικρού καταστήματος, που προσφέρει μόνο υπηρεσίες φαγητού σε πακέτο, αλλά τα εστιατόρια και οι αλυσίδες εστιατορίων είναι επίσης δημοφιλή.
Το γιακιτόρι δεν περιορίζεται σε εξειδικευμένα καταστήματα: βρίσκεται εύκολα στα μενού των ιζακάγια (:Ιαπωνικά μπαρ) σε όλη την Ιαπωνία και πωλείται ως προμαγειρεμένο φαγητό, ως κατεψυγμένα πακέτα σε συσκευασία κενού αέρος ή ακόμα και σε κονσέρβα. Το τελευταίο έγινε δημοφιλές από την Hotei Foods Corporation, την πρώτη εταιρεία, που ξεκίνησε να πουλά την κονσέρβα με γιακιτόρι το 1970, με εννέα γεύσεις από το 2016. Το τηλεοπτικό τους διαφημιστικό τραγούδι ήταν εμβληματικό για την επωνυμία τους.
Παραδείγματα
Λόγω της μεγάλης ποικιλίας στα κοψίματα και τις μεθόδους προετοιμασίας, υπάρχουν πολλά είδη γιακιτόρι. Μερικά δημοφιλή παραδείγματα περιλαμβάνουν:
Εξωτερικοί σύνδεσμοι
Κατηγορία:Φαγητό δρόμου Κατηγορία:Ιαπωνική κουζίνα
No Way Out
Το No Way Out (ελλ.: δεν υπάρχει έξοδος) είναι ετήσιο Pay Per View που διοργανώνεται από την εταιρεία επαγγελματικής πάλης WWE.
Ιστορία
Το PPV διεξήχθη πρώτη φορά σαν In Your House: No Way Out, το 1998. Με την ονομασία απλά No Way Out, εμφανίστηκε το 2000 και διοργανωνόταν κάθε χρόνο έως το 2009, τον μήνα Φεβρουάριο.
Από το 2009 ως το 2011 είχε καταργηθεί και δεν διοργανώθηκε.
Ιδιαιτερότητα
Το No Way Out, αρχικά περιελάμβανε αγώνες μέσα σε σιδερένιο κλουβί και αγώνες Hell in a Cell, που δικαιολογούσαν τον τίτλο του (ελλ.: δεν υπάρχει έξοδος).
Το 2008 και το 2009 ξεκίνησε να εμφανίζεται συστηματικά ο αγώνας Elimination Chamber και πήγε να καθιερωθεί ως ο αγώνας που χαρακτηρίζει το συγκεκριμένο PPV.
Το 2010, αποφασίζεται η δημιουργία ενός νέου Pay Per View για τον μήνα Φεβρουάριο, με τίτλο Elimination Chamber, κάτι που δείχνει ότι θα γίνονται αγώνες τέτοιου είδους. Έτσι το No Way Out χάνει την ουσία του και δεν ξαναδιοργανώνεται. Το 2012 επέστρεψε στην λίστα των Pay Per Views.
Φαβωρίνος
Η καταγωγή του ήταν γαλατική και ο ίδιος γεννήθηκε στην Αρελάτη, τη σημερινή πόλη Αρλ της Γαλλίας. Χαρακτηρίζεται ως ευνούχος «εκ γενετής». Είχε λάβει εξαιρετικά καλή εκπαίδευση, πρώτα στη Ναρβωνική Γαλατία και μετά στη Ρώμη, και σε νεαρή ηλικία άρχισε τα μακρά ταξίδια του στην Ελλάδα, την Ιταλία και την Ανατολή. Οι εκτεταμένες του γνώσεις, σε συνδυασμό με τη μεγάλη ρητορική του δεινότητα, τον κατάστησαν εξέχον πρόσωπο, τόσο στην Αθήνα όσο και στη Ρώμη. Είχε οικειότητα με τον Πλούταρχο, με τον Ηρώδη τον Αττικό (στον οποίο κληροδότησε τη βιβλιοθήκη του στη Ρώμη), με τον Δημήτριο τον Κυνικό, με τον Κορνήλιο Φρόντο, με τον Αύλο Γέλλιο, ακόμα και με τον ίδιο τον Αυτοκράτορα Αδριανό. Ο μεγάλος αντίπαλός του, στον οποίο έκανε βίαιες ρητορικές επιθέσεις στα ύστερα χρόνια του, ήταν ο Πολέμων της Λαοδικείας.
Από τα πολυάριθμα έργα του Φαβωρίνου έχουν σωθεί λίγα αποσπάσματα, από τον Αύλο Γέλλιο, τον Διογένη τον Λαέρτιο, τον Φιλόστρατο και στη Σούδα. Τίτλοι έργων του είναι:
Εθνική Οδός 13 (Ελλάδα)
Διαδρομή
Η Εθνική Οδός διασχίζει τις ακόλουθες περιοχές:
13
Ιωάννης Κοντούλης
Ο Ιωάννης Κοντούλης (1912 – Θεσσαλονίκη, 16 Ιανουαρίου 1987), του Νικολάου, ήταν Έλληνας γιατρός και πολιτικός. Υπηρέτησε ως βουλευτής.
Βιογραφία
Γεννήθηκε το 1912 στην Κορυτσά. Σπούδασε ιατρική και διετέλεσε πρόεδρος του Ιατρικού Συλλόγου Θεσσαλονίκης. Με τη σύζυγό του, Μαρία, απέκτησαν έναν γιο και μία κόρη.
Εξελέγη για πρώτη φορά βουλευτής στο Π.Δ. Θεσσαλονίκης το 1963. Επανεξελέγη βουλευτής στις εκλογές του 1964, όμως με απόφαση του Εκλογοδικείου, τον Ιούλιο του 1964 έχασε την έδρα του και στη θέση του ορκίστηκε βουλευτής ο Αλέξανδρος Καραθόδωρος με το Κόμμα Προοδευτικών στην Α΄ Θεσσαλονίκης. .
Το 1974 εξελέγη ξανά με τη Νέα Δημοκρατία λαμβάνοντας 13.984 ψήφους.
Πέθανε σε ηλικία 74 ετών στη Θεσσαλονίκη το 1987 και κηδεύτηκε στις 18 Ιανουαρίου από τον ιερό ναό του Αγίου Ελευθερίου Ντεπό.
Παραπομπές
Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία
Ατόλη Τζόνστον
μικρογραφία|Εναέρια άποψη της Ατόλης Τζόνστον και της Νήσου Σαντ.
Η ατόλη Τζόνστον είναι μη ενσωματωμένη περιοχή των Η.Π.Α. από το 1858 και είναι στην δικαιοδοσία της Υπηρεσίας Ψαριών και Άγριας Ζωής των ΗΠΑ. Είναι Καταφύγιο Άγριας Ζωής και μέρος των Θαλάσσιων Εθνικών Μνημείων Απομακρυσμένων Νήσων Ειρηνικού.
Γεωγραφία
Η ατόλη βρίσκεται 1150 χιλιόμετρα νοτιοδυτικά της Χαβάης. Αποτελείται από ένα κραλλιογενή ύφαλο, δύο φυσικά νησιά, το Τζόνστον και το Σάντ, καθώς και από δύο τεχνητά νησιά, το Ακάου και το Χίκινα.
Πυρηνικά
Οι Η.Π.Α από το 1971 χρησιμοποιούν την ατόλη για πυρηνικές δοκιμές και για καταστροφή χημικών και βιολογικών όπλων με αποτέλεσμα την μόλυνσή της. Από το 2000 οι Η.Π.Α έχουν δεσμευτεί να σταματήσουν να χρησιμοποιούν την βάση και να φροντίσουν για την εξάλειψη της ρύπανσης. Η ατόλλη έχει επίσης ανακηρυχθεί καταφύγιο άγριων ζώων. Ο πληθυσμός της αποτελείται από προσωπικό των Η.Π.Α.
Εξωτερικοί σύνδεσμοι
Κατηγορία:Μικρά Εξωτερικά Νησιά των Ηνωμένων Πολιτειών Τ Τζονστον
Θεόδοτος
Πηγές
Κατηγορία:Γνωστικισμός
Εντ Χάρις
Ο Εντ Χάρις (Αγγλικά: Ed Harris, γενν. 28 Νοεμβρίου 1950) είναι Αμερικανός ηθοποιός, συγγραφέας και σκηνοθέτης, γνωστός για τις ερμηνείες του στις ταινίες Μια θέση στην καρδιά, Appaloosa, Ο βράχος, Η άβυσσος, Απόλλων 13, Ένας Υπέροχος Άνθρωπος, Το τέλος της βίας, Ζωντανή μετάδοση: The Truman Show και Pollock. Το 1998 κέρδισε Χρυσή Σφαίρα Α' Ανδρικού Ρόλου για την ερμηνεία του στην ταινία Ζωντανή Μετάδοση: The Truman Show και το 2012 για την ερμηνεία του στην τηλεταινία Game Change. Επίσης προτάθηκε τέσσερις φορές για Όσκαρ. Από το 2016 πρωταγωνιστεί στην τηλεοπτική σειρά Westworld ως ο Άνδρας με τα Μαύρα και έχει προταθεί για Βραβείο Έμμυ.
Βιογραφία
Ο Εντ Χάρις γεννήθηκε στις 28 Νοεμβρίου 1950 στο Ένγκλγουντ του Νιού Τζέρσεϊ των ΗΠΑ. Η μητέρα του ήταν ταξιδιωτική πράκτορας, ενώ ο πατέρας του δούλευε στο βιβλιοπωλείο του Ινστιτούτου Τέχνης του Σικάγο. Μεγάλωσε σε μια πρεσβυτεριανική οικογένεια. Σπούδασε αρχικά στο Πανεπιστήμιο Κολούμπια, ενώ αργότερα σπούδασε υποκριτική στο Πανεπιστήμιο της Οκλαχόμα. Ο πρώτος του σημαντικός ρόλος ήταν στην ταινία Borderline μαζί με τον Τσαρλς Μπρόνσον. Απέκτησε, όμως, μεγαλύτερη φήμη όταν υποδύθηκε τον αστροναύτη Τζον Γκλεν στην ταινία Οι κατάλληλοι άνθρωποι. Το 1995 έλαβε την πρώτη του υποψηφιότητα για Όσκαρ για την ταινία Απόλλων 13 για την ερμηνεία του στον ρόλο του διευθυντή αποστολής της NASA Τζιν Κρανζ. Ακολούθησαν άλλες 3 υποψηφιότητες για Όσκαρ το 1998, το 2001 και το 2003 για τις ταινίες Ζωντανή μετάδοση: The Truman Show, Pollock και Οι ώρες αντίστοιχα. Το 2000, έκανε το ντεμπούτο του στη σκηνοθεσία με την ταινία «Pollock», η οποία είχε ως κύριο θέμα τη ζωή του διάσημου Αμερικανού ζωγράφου Τζάκσον Πόλοκ στην οποία και πρωταγωνίστησε. Η ταινία ήταν υποψήφια για 2 βραβεία Όσκαρ. Το 2005 έπαιξε μαζί με τον Κέισι Άφλεκ και τον Μόργκαν Φρίμαν στην ταινία Το τέλος της βίας. Είναι παντρεμένος με την ηθοποιό Έιμι Μάντιγκαν και έχουν αποκτήσει μια κόρη.
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Μίριαμ Ορεμάνς
Η Μίριαμ Ορεμάνς (Λατινικό αλφάβητο : Miriam Oremans), γεννημένη στις 9 Σεμπτεμβρίου 1972, είναι πρώην Ολλανδή πρωταθλήτρια της αντισφαίρισης και Ολυμπιονίκης.
Στις 26 Ιουλίου 1993 ήταν Νο 25 στον κόσμο. Το 1992 έπαιξε στον τελικό του μεικτού διπλού στο Γουίμπλεντον με συμπαίκτη τον Τζάκο Έλτινγκ όπου έχασαν από το ζευγάρι Σιρίλ Σουκ - Λαρίσα Σαβτσένκο Νάιλαντ με 7-6 και 6-2.
Παραπομπές
Κατηγορία:Ολλανδές αθλήτριες της αντισφαίρισης Κατηγορία:Ολλανδοί Ολυμπιονίκες
Τζον Κόρφας
Ο Τζον Κόρφας (αγγλικά: John Anthony Korfas, 21 Αυγούστου 1962) είναι Έλληνoαμερικάνος πρώην καλαθοσφαιριστής και προπονητής, γεννημένος στις ΗΠΑ. Αγωνιζόταν στη θέση του πόιντ γκαρντ.
Καριέρα σε συλλόγους
Αγωνίστηκε με την ομάδα του ΠΑΟΚ και κέρδισε το πρωτάθλημα το 1992, το κύπελλο κυπελλούχων Ευρώπης το 1991 στη Γενεύη (αν και δεν είχε δικαίωμα συμμετοχής), το κύπελλο Κόρατς το 1994 και το κύπελλο Ελλάδας το 1995. Με τον ΠΑΟΚ συμμετείχε ακόμα στο Φάιναλ φορ Ευρωλίγκα το 1993 στην Αθήνα και σε 3 χαμένους τελικούς Κυπέλλου Ελλάδας (1989, 1990, 1991).
Μετά από εννέα χρόνια στη Θεσσαλονίκη, το καλοκαίρι του 1995 μεταγράφηκε στον Παναθηναϊκό του Μπόζινταρ Μάλκοβιτς και στέφτηκε πρωταθλητής Ευρώπης κατακτώντας το πρώτο Ευρωπαϊκό πρωτάθλημα του ΠΑΟ στο φάιναλ φορ του Παρισιού. Επίσης κατέκτησε το κύπελλο Ελλάδας το 1996, και λίγους μήνες αργότερα κατέκτησε και το Διηπειρωτικό Κύπελλο του 1996.
Τη σεζόν 1998-1999 αγωνίστηκε στο Μαρούσι βοηθώντας την ομάδα να καθιερωθεί στο ελληνικό πρωτάθλημα και την περίοδο 1999-2000 με την ίδια ομάδα κατέλαβε την 3η θέση στο φάιναλ φορ του Κυπέλλου Ελλάδας.
Τελευταία του ομάδα ήταν ο Παπάγος τη σεζόν 2000-01.
Ο Τζον Κόρφας ολοκλήρωσε την καριέρα ως τέταρτος στις ασίστ (τώρα έβδομος) της Α1 με 1.060 τελικές πάσες) και έκτος σκόρερ (τώρα ένατος) με 4.534 πόντους όλων των εποχών.
Στις 21 Απριλίου 2020, ο Π.Α.Ο.Κ, ανακοίνωσε ότι μετά από ψηφοφορία, βρέθηκε στην κορυφαία πεντάδα των τελευταίων 40 ετών μαζί με τους Μπάνε Πρέλεβιτς, Πέτζα Στογιάκοβιτς, Ουόλτερ Μπέρι και Ζόραν Σάβιτς.
Εθνική Ελλάδας
Με την Εθνική Ελλάδος αγωνίστηκε σε 9 αγώνες και σημείωσε 68 πόντους (μ.ο. 7,6). Ήταν μέλος της εθνικής ομάδας που αγωνίστηκε στο Ευρωμπάσκετ του Ζάγκρεμπ το 1989 όμως η ένσταση που έκαναν οι Γάλλοι αμφισβητώντας την υπηκοότητά του, του στέρησε την ευκαιρία να συμβάλει στην κατάκτηση του ασημένιου μεταλλίου.
Καριέρα ως προπονητής
Τον Απρίλιο του 2008 ανάλαβε πρώτος προπονητής στην ομάδα του ΠΑΟΚ, με συνεργάτη τον πρώην συμπαίκτη του, Νίκο Σταυρόπουλο. Στη συνέχεια πήγε στον Απόλλωνα Καλαμαριάς για τη σεζόν 2008-09. Το 2010, συμφώνησε με τη Χ.Α.Ν.Θ, στην οποία παρέμεινε για 2 χρόνια.
Εξωτερικοί σύνδεσμοι
Κατηγορία:Έλληνες ομογενείς καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές Αμαρουσίου Κατηγορία:Προπονητές καλαθοσφαίρισης ΠΑΟΚ Κατηγορία:Προπονητές καλαθοσφαίρισης Απόλλωνα Καλαμαριάς Κατηγορία:Προπονητές καλαθοσφαίρισης Παπάγου Κατηγορία:Προπονητές καλαθοσφαίρισης Πανελληνίου Κατηγορία:Ελληνοαμερικανοί Κατηγορία:Πόιντ γκαρντ
Θεόφιλος Σεχίδης
Ο Θεόφιλος Σεχίδης (1972-12 Φεβρουαρίου 2019) ήταν Έλληνας κατά συρροή δολοφόνος. Ο Σεχίδης έγινε γνωστός για τη δολοφονία και τον τεμαχισμό πέντε μελών της οικογένειάς του.
Πρώιμα χρόνια
Ο Σεχίδης γεννήθηκε και μεγάλωσε στην περιοχή Λιμένας της Θάσου. Την περίοδο των φόνων, σπούδαζε στη Νομική Σχολή του Πανεπιστημίου Θράκης.
Οπλοκατοχή
Στις 21 Ιουλίου του 1996, ο Σεχίδης είχε συλληφθεί για οπλοκατοχή (κοντόκαννη καραμπίνα, κυνηγετικό όπλο, φυσίγγια), έπειτα από έλεγχο της αστυνομίας στο αυτοκίνητό του στην Καβάλα. Καταδικάστηκε σε φυλάκιση δέκα μηνών με πρόστιμο 700.000 δραχμές, αλλά αφέθηκε ελεύθερος, διότι είχε λευκό ποινικό μητρώο.
Δολοφονίες
Στις 8 Αυγούστου του 1996 και σε ηλικία 24 χρόνων, έγινε γνωστό ότι σκότωσε και τεμάχισε μέλη της οικογένειάς του, διότι πίστευε πως εκείνοι είχαν συνωμοτήσει εναντίον του με σκοπό να τον σκοτώσουν. Οι φόνοι διεπράχθησαν στις 19 και 20 Μαΐου του 1996 στη Θάσο.
Ο πρώτος του φόνος ήταν αυτός του 58χρονου θείου του, τον οποίο αρχικά έσπρωξε από γκρεμό, έπειτα από λογομαχία διότι πίστευε ότι ήθελε να τον σκοτώσει. Έπειτα, έκοψε το κεφάλι του "για να μην βασανίζεται άλλο". Έπειτα, πυροβόλησε τον 55χρονο πατέρα του, Δημήτρη, επειδή ο δεύτερος κρατούσε μαχαίρι, φοβούμενος ότι ήθελε να τον δολοφονήσει. Έκοψε την καρωτίδα αρτηρία του. Στη συνέχεια, σκότωσε την 48χρονη μητέρα του, Μαρία, αποκεφαλίζοντάς τη χρησιμοποιώντας δύο μαχαίρια, καθώς και αυτή κρατούσε μαχαίρι, και έπειτα την 27χρονη αδερφή του, Έμμυ (Ερμιόνη) Σεχίδη, με τον ίδιο τρόπο. Ο Σεχίδης αφαίρεσε τους εγκεφάλους των θυμάτων και τους διατήρησε στο ψυγείο, για "μεταγενέστερη μελέτη". Την επόμενη ημέρα, η 75χρονη γιαγιά του Σεχίδη, Ερμιόνη, πήγε στο σπίτι της οικογένειας και εκείνος τη σκότωσε επίσης με τον παραπάνω τρόπο. Ισχυρίστηκε ότι εκείνη ήθελε να τον τραυματίσει με ένα μαχαίρι.
Την επόμενη μέρα, τεμάχισε όλα τα πτώματα με αλυσοπρίονα, εκτός από αυτό του θείου του, τα τοποθέτησε σε σακούλες σκουπιδιών και τα πέταξε στη χωματερή της Καβάλας.
Τα εγκλήματα άρχισαν να ερευνώνται, έπειτα από καταγγελία στη βελγική αστυνομία από την Ελένη Σεχίδη, η οποία κατοικούσε στο Βέλγιο και ήταν σύζυγος του θείου του Θεόφιλου Σεχίδη, για εξαφάνιση των μελών της οικογένειας Σεχίδη αλλά και του ίδιου. Όταν η αστυνομία δεν μπόρεσε να συγκεντρώσει επαρκή στοιχεία ώστε να συνεχίσει την έρευνα, η Σεχίδη ταξίδευσε στη Θάσο για να βρει τον σύζυγό της. Ο ίδιος, προσποιούνταν ότι δεν γνώριζε που βρίσκονται οι συγγενείς του και ότι τους έψαχνε και αυτός.
Δίκη
Ο Σεχίδης δικάστηκε στις 20 Ιουνίου του 1997 στο Μικτό Ορκωτό Δικαστήριο Δράμας. Νωρίτερα, δήλωσε στην αστυνομία ότι διέπραξε τους φόνους σε άμυνα και όντας θύμα οικογενειακής συνωμοσίας, για το λόγο ότι του "έκαναν ψυχολογικό πόλεμο", επειδή ήξερε ότι ήταν "παιδί άλλης μάνας" και δεν του έλεγαν την αλήθεια.